Publication: Magyar Közlöny
Issue: MK-2009-142 (Year: 2009, Number: 142)
Era: 2004-2010
Section: kerülõ gyógyszerek forgalomba hozataláról szóló 52/2005. (XI. 18.) EÜM rendelet (a továbbiakban: GyR.) 3. számú
Paragraph Index: 871

(3) Vényköteles állatgyógyászati készítmény kizárólag állatorvosi vényre vagy az ellátó állatorvos által ellenjegyzett, a 68. § (2) bekezdés a) pontjában foglaltak szerint kiállított megrendelõre adható ki. Amennyiben végzettségét hitelt érdemlõen igazolni tudja, kivételt képez az állatorvos részére magáncélú felhasználásra történõ kiadás, illetve orvos vagy gyógyszerész részére kizárólag nem élelmiszertermelõ állatok kezelésére engedélyezett állatgyógyászati készítmény magáncélú felhasználásra történõ kiadása. Egy vényre egy állatgyógyászati készítmény rendelhetõ és az egyszeri alkalommal adható ki. A vényköteles állatgyógyászati készítmény vényen felírt és kiadott mennyiségének a kezeléshez vagy a terápiához szükséges legkisebb mennyiségre kell korlátozódnia. Az élelmiszer-termelõ állatok kezelésére szolgáló vényköteles állatgyógyászati készítmény hárompéldányos vénymintáját a 9. számú melléklet tartalmazza. A nem élelmiszer-termelõ állatok kezelésére szolgáló vényköteles állatgyógyászati készítmény vényét elegendõ egy példányban kiállítani.

Source: https://magyarkozlony.hu/hivatalos-lapok/8d61636e380a1beb8acaedeb7654a126b92b086c/dokumentumok/251d1fdc34f3b47e883d356f9565a51db7d8fef0/letoltes